
1. UVOD

Odabravši temu „Kreditiranje stanovništva u RH“ htjeli smo pokazati akutualno stanje u Republici Hrvatskoj što se tiče te situacije.U današnje vrijeme jako je malo stanovništva koji ne žive uz pomoć kredita. 
Ovaj seminarski rad obrađen je šest cjelina. 
1.1. KREDIT
Kredit je novčani dužničko-vjerovnički odnos u kojem vjerovnik kredita (obično banka) ustupa pravo korištenja određenog iznosa novčanih sredstava dužniku (debitoru) na ugovoreno vrijeme i uz ugovorene uvjete povrata. Sama riječ kredit dolazi od francuskog, njemačkog i talijanskog jezika, a iz latinskog dolazi samo značenje, što znači; ono što je povjereno, zajam. U širem smislu riječi obuhvaća različite namjenske i nenamjenske kreditne oblike poput novčanih zajmova, robnih i potrošačkih kredita, financijskih kredita, poslovnih aranžmana prodaje robe, usluga i izvođenja radova uz odgođenu naplatu, dužničke vrijednosne papire, standby sporazume, otvorene račune i dr... Kao instrument premošćenja tekuće nelikvidnosti, odnosno financiranja izvoza, uvoza, potrošnje, investicija ili proizvodnje u razdoblju nedovoljne štednje, kredit je važna poluga gospodarskog rasta i razvoja. U nedostatku novca, kao sredstva prometa i plaćanja, preko čekova, mjenica i drugih kreditnih instrumenata smanjuje se opasnost od gospodarskog zastoja, nedovoljne potražnje uz danu ponudu ili pak nedostatka ponude roba i banke odobravajući kredit stvaraju novac (depozitni ili kreditni novac) kojim zajmotražitelj može raspolagati za plaćanja. Odobravanje novčanih i nenovčanih kredita, zasniva se na povjerenju prema dužniku, odnosno ocjeni njegove kreditne sposobnosti i spremnosti vraćanja kredita u dogovorenom roku, uz plaćanje određene naknade u obliku kamate. Kako bi se smanjio rizik od nemogućnosti dužnika da uredno izvršava svoje prema vjerovniku, korištenje kredita često je uvjetovano određenim kreditnim osiguranjem, npr. jamstvom, pravom zaloga na pokretnine, založnoga prava na nekretnine i sl.
Krediti se dijele prema različitim kriterijima:

*Prema predmetu kreditiranja na -robne

                                                     -novčane

*Prema subjektima na -komercijale

                                    -bankarske

*Prema svrsi -proizvođačke

                      -potrošačke

*Prema namjeni -krediti za obrtna sredstva

                           -investicijski

*Prema osiguranju -otvoreni

                               -pokriveni
Najčešća je podjela prema roku dospijeća i ekonomskoj funkciji na kratkoročne, srednjoročne i dugoročne.

2.KRATKOROČNI KREDITI

Imaju rok dospijeća do jedne godine. Služe za financiranje tekuće poslovne djelatnosti, potrošnje, odnosno za premošćenje tekuće nelikvidnosti. U tu kategoriju ulaze: kontokorentni, eskontni, lombardni, akceptni, rambursni i avalni krediti.  

  2.1.Kontokorentni krediti
Kratkoročan je kredit što ga banka odobrava u korist tekućeg računa komitenta. Sredstva odobrenog kredita komitent može koristiti za promet i plaćanje, odnosno izdavati naloge za plaćanje iznad vlastitih sredstava na računu. Iako se kredit odobrava do iznosa najvišega utvrđenoga kreditnog limita, komitent plaća kamate samo na iskorišteni dio takve „otvorene kreditne linije“, a na neiskorišteni dio plaća proviziju banci. Kontokorentni kredit vrlo je raširen oblik kratkoročnoga kreditnoga kreditiranja, koji komitentu omogućuje jednostavnije premošćenje kratkoročne nelikvidnosti, elastičnu i racionalnu upotrebu kredita, smanjuje blagajničko poslovanje, itd.. Njegova se pogodnost očituje prilikom otvaranja akreditiva, plaćanja špeditera, kod pretfinanciranja i međufinanciranja, prilikom kupovine većih količina robe uz popust za gotovinu i sl.. Iako je formalno kratkoročni oblik zaduživanja s rokom dospijeća do jedne godine u praktičnom poslovanju, zbog višekratnog produženja ugovora, on dobiva dugoročan značaj. Kamatne stope na kontokorentne kredite u pravilu su više nego na ostale vrste kredita jer promjenjivi obujam njegova korištenja nameće banci potrebu održavanja višeg stupnja likvidnosti.
  2.2.Eskontni kredit 
Kratkoročni je kredit na temelju zaloga (najčešće robne) mjenice, kojom banka kupuje određeno potraživanje prije njegova dospijeća uz istodobnu naplatu eskontna, tj. kamata, provizije i troškova za svoje usluge. Kamata koja se pritom obračunava odnosi se na razdoblje od dana isplate eskontnoga kredita do dana dospijeća mjenice. Eskontiranjem mjenice robni kredit pretvara se u bankarski kredit, čime se potraživanje prema kupcu pretvara u potraživanje prema banci. Eskontni krediti odobravaju se na kraće rokove (u pravilu nekoliko mjeseci), tj. do dospijeća mjenice. Kada mjenica dospije, dužnik po eskontnom kreditu mora vratiti banci odobreni iznos kredita. Ako se to ne dogodi banka će protrestirati mjenicu i naplatiti traženi iznos od bilo kojeg mjeničnog dužnika. Budući da eskontiranu mjenicu banka može reeskontirati kod središnje banke ili neke druge komercijalne banke, mjenični kredit, sa stajališta likvidnosti, povoljnije je za poslovnu banku nego ostali oblici kredita.
  2.3.Lombardni kredit
Kratkoročni je kredit na temelju zaloga pokretnih stvari ili vrijednosnica (izuzev mjenice), koje ostaju vlasništvo zajmoprimca, ali su do trenutka otplate u posjedu banka.Predmet lombarda najčešće su pokretne stvari poput predmeta od plemenitih kovina, umjetnička djela, vrijednosnica (obveznica, dionica, blagajničkih zapisa) i sl.. Založeni predmeti predstavljaju instrumente osiguranja vraćanja lombardnog kredita, pa ih banka, ako dužnik nije u stanju vratiti kredit banci, ima pravo prodati i na taj način naplatiti dug. Sa stajališta korisnika kredita, pogodnost lombarda očituje se u tome što zajmoprimac može doći do novčanih sredstava potrebnih za tekuću proizvodnju ili potrošnju, a da pritom ne mora prodati svoje vrijednosnice ili pokretnine. Lombardni kredit posebice je pogodan kada se odobrava uz zalog uskladištene robe, pliveće robe, odnosno robe na putu što omogućuje vlasnicima založnih dobara da dobiju potrebna novčana sredstva i prije nego što konačno prodaju. Lombardni kredit odobrava se na rok od nekoliko dana do nekoliko mjeseci.
  2.4.Akceptni kredit 
Vrsta je garantnoga kredita kojim banka stavlja na raspolaganje komitentu svoj poslovni ugled. Odobravanjem akceptnoga kredita banka korisniku kredita ne doznačuje novčana sredstva u iznosu na koji glasi kredit, nego preuzima na sebe obvezu isplate mjeničnoga duga, ako izdavatelj mjenice ne iskupi mjenicu o njezinu dospijeću. Akceptom mjenice banka postaje akcepta lakše dobivanje eskontnoga kreditakod druge domaće ili strane banke, odnosno optjecaj takve mjenica na novčanom tržištu.
  2.5.Rambursni kredit
Akceptni je kredit koji banka otvara uvozniku robe za plaćanje uvoza robe uz pokriće različitih dokumenata koji su na nju preneseni. U praksi je najčešće povezan s (neopozivim) dokumentarnim akreditivom. Uvoznik se ugovorom obvezuje izvozniku da će pčaćanje izvršitiu akceptom kod rambursne banke. Izvoznik akceptiranu mjenicu u rambursnom kreditu može eskontirati, koristiti ju za plaćanje ili pak prodati na burzi vrijednosnih papira. Akceptiranje mjenice može izvršiti banka uvoznika, banka izvoznika ili neka treća banka.
  2.6.Avalni kredit
Kratkoročni je bankovni kredit kojim banka daje aval (jamstvo) na mjenične obveze svojega komitenta do ugovorenog iznosa avalnog kredita. Na taj se način povećava vrijednost i kvaliteta mjenice i ona se može jednostavnije eskontirati. Preuzimajući odgovornost za klijenta prema trećim osobama, banka stavlja klijentu na raspolaganje svoj ugled. Avalni kredit nije isplatni kredit u smislu odobravanja klasičnog bankovnog kredita, već oblik garantnog kredita kojim banka daje bezuvjetno i neopozivo jamstvo da će u slučaju neisplate mjenice učiniti to sama banka kao jamac. S obzirom na uvjetno obećanje plaćanja, za banku avalni kredit predstavlja potencijalnu obvezu. Poseban oblik kratkoročnog financiranja, koje za banku ima obilježje srednjoročnog ili čak dugoročnog potraživanja, predstavlja revolving kredit, u obliku otvorene kreditne linije, tj. kontinuirane mogućnosti zaduživanja u varijabilnim iznosima, do visine okvirnog iznosa kredita.
3.SREDNJOROČNI KREDITI 
Odobravaju se s rokom dospijeća (rok otplate) od jedne do pet godina (negdje od 3-5), a služe za financiranje manjih investicija, kupnju trajnih potrošnih dobara i sl.

4.DUGOROČNI KREDITI 
Imaju rok dospijeća dulji od pet godina, a služe za financiranje većih investicija. Odobravaju se na temelju dugoročnih izvora sredstava komercijalne banke. Zbog dugoga roka na koji se odobravaju (npr. Dvadeset i više godina), dugoročni su krediti za vjerovnike razmjerno visoko rizičan posato, pa se njihovo odobravanje u pravilu uvjetuje založnim pravom na nekretnine (hipotekom), a nerijetko se zahtijevaju i drugi oblici osiguranja kredita poput solidarnoga jamstva (jedne ili više osoba), osiguranja nekretnine od različitih rizika, polica osiguranja korisnika kredita od posljedica nesretnoga slučaja vinkulirane u korist kreditora i sl.
  4.1.Hipotekarni krediti 
Dugoročni je kredit ( s rokom dospijeća od deset do dvadeset godina) koji je osiguran upisom hipoteke, odnosno založnoga prava na nekretnini. Hipotekarni vjerovnik (banka ili druge specijalizirane financijske institucije) vraćanje kredita osigurava tzv. Intabulacijom, odnosno pravnim postupkom uknjižbe založnoga prava na nekretnini, temeljkem kojega dospjela nenaplaćena potraživanja može namiriti iz vrijednosti zaloga. Predmet hipoteke može biti: stambeni ili poslovni prostor, zemljište, gospodarske zgrade, skladišta i druge nekretnine nad kojima se založno pravo stječe upisom u zemljišne knjige, ali i pojedini oblici pokretnina, primjerice brodovi i zrakoplovi, nad kojima se založno pravo stječe upisom u registar brodova i registar zrakoplova. Svoja prava hipotekarni vjerovnici ostvaruju preko suda, tražeći da hipotekarni zalog bude izložen javnoj prodaji, tj. dražbi. Stjecanjem hipoteke vjerovnik nema pravo posjeda zaloga, već založno dobro ostaje na vrijednosti nekretnine, hipotekarni kredit u pravilu se odobrava u visini do 70% promjene ili procijenjene vrijednosti nekretnine. Odobrava se za izgradnju novih objekata ili za opće financiranje. Na hipotekarnom tržištu vrlo veliko značenje imaju stambene hipoteke.

5.SPECIJALIZIRANI OBLICI KREDITA

Postoje i specijalizirani oblici kredita. Tako u pružanju financijske podrške izvozu postoje krediti kupcu, krediti banke banci i krediti dobavljača.

  5.1. Kredit dobavljača- kreditni je posao u kojem izvoznik odobrava kredit izravno kupcu-uvozniku sukladno ugovoru o isporuci robe uz odgođeno plaćanje.

  5.2. Kredit kupcu- odobrava komercijalna banka ( ili spicijalizirana državna agencija za financiranje izviza) inozemnome kupcu, čime se osigurava brza naplata domaćem izvozniku. Kod kkredita banke banci domaća banka izvoznika ili državna agencija za financiranje izvoza kreditira inozemna banka za račun kupca-uvoznika doznačuje novac izvozniku.
6.KREDITIRANJE STANOVNIŠTVA

Plasmani banaka nebankarskom sektoru u Hrvatskoj nastavljaju padati na mjesečnoj razini, dok se njihova godišnja stopa rasta u lipnju spustila na 4,8%, pokazuju podaci Hrvatske narodne banke.

U strukturi plasmana najveće je usporavanje zabilježeno kod kreditiranja stanovništva, pa su tako krediti građanima na kraju lipnja bili za 2,7 milijardi kuna manji nego na kraju prošle godine. Plasmani poduzećima tijekom prvog polugodišta ove godine blago su porasli, dok se veći rast bilježi jedino kod središnje države , pa su tako potraživanja banaka od središnje države na kraju lipnja bila za 8,6 milijardi kuna veća neg na kraju prošle godine. Ti podaci pokazuju usmjerenost banaka na financiranje državr u uvjetima nepovoljnih gospodarskih kretanja i povećanih potreba za financiranjem proračunskog manjka, premda su i plasmani državi u lipnju i svibnju nešto smanjeni. Kreatanja u kreditiranju privatnog sektora analitičari povezuju sa slabljenjem potražnje za kreditima, ali s ograničenom ponudom kredita banaka privatnom sektoru.

Tako su krediti stanovništvu u lipnju, svibnju, i travnju smanjeni za oko 3 milijarde kuna, a njihova godišnja stopa rasta spustila se na svega 3,1%. Po podacima HNB-a, ukupni krediti stanovništvu na kraju lipnja iznosili su 123,8 milijardi kuna. Na godišnjoj razini, u odnosu na lipanj prošle godine, krediti stanovništvu bili su veći za 3,7 milijardi kuna ili za 3,1%. Pri tome su se smaanjile gotovo sve vrste kredita, a ponajviše krediti za kupnju automobila i ostali nenamjenski krediti. Tako su krediti za kupnju automobila na kraju lipnja iznosili 8,4 milijardi kuna, što je za milijardu kuna manje nego na kraju prošle godine. Oko 42% u ukupnim kreditima građanima zastupljeni su stambeni krediti, koji su krajem lipnja iznoili nešto malo više od 52 milijarde kuna. Tijekom lipnja i svibnja stambeni su krediti smanjeni za gotovo milijardu kuna, dok u odnosu na kraj prošle godine bilježe blagi pad.
Na godišnjoj razini pak, u odnosu na lipanj prošle godine, stambeni krediti stanovništvu veći su za 3,7 milijardi kuna ili nominalno za 7,8%. Plasmani poduzećima u prvih su 6 mjeseci ove godine ipak blago porasli, nominalno za 0,5%, što se može pripisati nešto snažnijoj potražnji poduzeća za kreditima banaka u uvjetima otežane dostupnosti alternativnih izvora financiranja. No, i plasmani poduzećima padaju u lipnju i svibnju, a stanje plasmana poduzećima na kraju lipnja iznosilo je 103,3 milijarde kuna. Godišnja stopa rasta plasmana poduzećima na kraju lipnja iznosila je 7,3% nominalno. Potraživanja banaka od središnje države na kraju lipnja iznosila su 46,4 milijarde kuna, i u lipnju svibnju smanjena su za 1,6 milijardi kuna, dok su istodobno veća za 8,6 milijardi kuna u odnosu na kraj 2008. Ukupni plasmani banaka nebankarskom sektoru na kraju lipnja ove godine iznosili su 230,7 milijarde kuna. Na mjesečnoj razini padaju četvrti mjesec zaradom, čime se na godišnjoj razini rast plasmana nastavio osjetno usporavati i na kraju lipnja iznosio je 4,8%.

Hrvatski su građani u bankama zaduženiji nego što u bankama imaju novca, što je nova pojava u odnosu na ranija razdoblja, kada su ukupni depoziti stanovništva u bankama bili znatno veći od kreditnih zaduženja. Tako su po zadnjim podacima Hrvatske narodne banke za svibanj ove godine krediti stanovništva kod banaka u Hrvatskoj iznosili ukupno 103,3 milijarde kuna, dok su istodobno građani u bankama imali ukupno 99,4 milijardi kuna depozita (76,9 milijardi kuna deviznih i 22,5 milijardi kuna štednih i oročenih kunskih depozita).
Krediti su tako za 3,9 milijardi kuna prestigli depozite, dok je prije godinu dana situacija bila obrnuta. Depoziti stanovnoštva u bankama u svibnju prošle godine bii su veći za više od 4 milijarde kuna od kreditnih zaduženja građana u bankama.

Krajem 2005. i početkom 2006. depoziti su pak bili za desetak milijardi kuna veći od kredita, a krajem 2004. ta je razlika u korist depozita bila 14,5 milijardi kuna.

No, kod sagledavanja tih kretanja treba imati u vidu činjenicu da osim depozita kod banaka stanovništvo u Hrvatskoj sve više ulaže i u druge oblike štednje i ulaganja, u investicijske fondove, vrijednosne papire i dr. Sve se više okreću i stambenim štedionicama u kojima su oročeni depoziti građana veći od 5,5 milijardi kuna.

Prema nekim saznanjima na ulaganja stanovništva otpada i oko 55% ukupne pasive investicijskih fondova i sl.

No, na samom bankarskom tržištu ostaje činjenica da krediti, uz njihov brži rast, premašuju depozite stanovništva u bankama.

Primjerice na godišnjoj razini u svibnju ove godine, u odnosu na isto prolšlogodišnje razdoblje, ukupni krediti građana kod banaka bili su veći za 18,3 milijarde kuna, dok su istodobno ukupni depoziti stanovnoštva povećani za 10,3 milijarde kuna.

U nešto dužem razdoblju te su razlike još izraženije. U usporedbi s krajem 2004. koncem svibnja ove godine krediti stanovništvu su porasli gotovo dvostruko više nego depoziti – krediti građanima kod banaka u tom su razdoblju naime povećani za 38 milijardi kuna,a ukupni depoziti – devizni i kunski – stanovništva kod banaka za 18,3 milijarde kuna.
Krediti banaka svim sektorima u Hrvatskoj tijekom 2005. godine povećani su za ukupno više od 26 milijardi kuna, pri čemu se stanovništvo lani zadužilo za novih 13,3 milijardi kuna, čime je nastavljen trend stažnog rasta bankarskih kredita.

Tako su po najnovijim podacima Hrvatske narodne banke na kraju prosinca 2005.ukupni krediti banaka svim sektorima premašili iznos 154,9 milijardi kuna. U tome su krediti stanovništvu zastupljeni sa 50,7%, a trgovačkim društvima sa 40%, dok ostatak otpada na središnju( 7,4%) i lokalnu državu, bankarske i nebankarske institucije. Krediti stanovništvu zabilježili su godišnju nominalnu stopu rasta,u prosincu 2005.u odnosu na isti mjesec prethodne godine, od 20,3%, dok su krediti trgovačkim društvima porasli za 16,3%. Usporedbe radi, na kraju 2004. godine stopa rasta kredita stanovništvu iznosila je 18,7%, a poduzećima 8%. Prema podacima središnje banke, ukupni su krediti stanovništvu krajem prosinca 2005. iznosili 78,5 milijardi kuna. U odnosu na mjesec prije to je povećanje za 1,26 milijardi kuna. Na godišnjoj su razimi u odnosu na isti mjesec 2004. krediti stanovništvu u prosincu 2005. bili su veći za 13,3 milijardi kuna ili za 20,3%. U ukupnim kreditima stanovništvu sa 35,1% zastupljeni su stambeni krediti, koji su na kraju prosinca iznosili 27,5 milijardi kuna ili za 647 milijuna kuna više nego u mjesecu prije, a za 6,2 milijarde kuna ili za 28,8% više nego prije godinu dana. Kod poduzeća od sredine 2005. bilježi se trend ubrzanja rasta palsmana. Nakon znatnog porasta u lisopadu i u studenom, i u prosincu je zabilježen nešto veći rast kredita trgovačkim društvima, za nešto više od milijardu kuna.Tako su krediti banaka trgovačkim društvima na kraju prosinca prošle godine iznosili nešto više od 62 milijarde kuna.To je za 1,07 milijardi kuna više nego u mjesecu prije, a za 8,7 milijardu kuna više nego u prosincu prethodne godine, čime je godišnja stopa rasta kredita poduzećima povećana na 16,3%.
Zaduživanje hrvatskih građana kod banaka na početku ove godine znatno je usporeno, u siječnju su ukupni krediti stanovništvu povećani za svega 232 milijuna kuna u odnosu na mjesec prije. Ukupni krediti stanovništvu kod banaka na kraju siječnja iznosili su 126,8 milijardi kuna, u čemu su s više od 41%  zastupljeni stambeni krediti, a godišnja stopa rasta kredita građanima dalje se usporava i iznosila je 11,3%,  pokazuju podaci Hrvatske narodne banke.

U 2008. godini hrvatski su se građani kod banaka zadužili za 13,6 milijardi kuna, a istodobno su i svoje depozite u bankama  „podebljali“ za nešto više od 14,9 milijardi kuna.

No, ukupni su krediti stanovništva, koji su krajem prosinca 2008. iznosili 126,5 milijardi kuna, ipak za pet milijardi kuna prestigli ukupne depozite hrvatskih građana u bankama, koji su, pak, posljednjeg dana prošle godine dostigli iznos od 121,5 milijardi kuna.
Pojednostavljeno gledajući, na svakog je zaposlenog Hrvata  „otpadalo“ oko 83 tisuće kuna kredita, te gotovo 80 tisuća kuna štednje. Godišnja stopa rasta zaduživanje stanovništva kod banaka lani se znatno smanjila, dok je istodobno povećana nominalna stopa rasta deviznih depozita građana.

Tako je zaduživanje stanovništva u bankama u 2008. bilo znatno usporenije nego u godini prije – godišnja stopa rasta kredita građanima na kraju prošle godine iznosila je 12,1%, što je za gotovo šest postotnih boova manje u odnosu na prethodnu godinu.

Krediti stanovništvu krajem 2008. iznosili su 126,5 milijardi kuna što je za 13,6 milijardi kuna više u odnosu na isto razdoblje 2007. u kojoj su pak krediti građanima povećani za 17,2 milijarde kuna. Više od polovice prošlogodišnjeg povećanja ukupnih kredita građana odnosi se na stambene kredite.

U ukupnim kreditima stanovništvu sa 41,3% su zastupljeni stambeni krediti koji su karjem prosinca prošle godine iznosili 52,3 milijarde kuna. Na godišnjoj su razini stambeni krediti povećani za 7,1 milijardu kuna ili za 15,7%. To također predtstavlja usporavanje rasta u odnosu na godinu prije kada su stambeni krediti zabilježili stopu rasta od 22,4%.

Podaci HNB-A iz agregiranog statističkog izvještaja banaka o strukturi kredita pokazuju pak da su krediti za kupnju automobila krajem prošlogodišnjeg prosinca iznosili 9,4 milijarde kuna, što je za svega oko 279 milijuna kuna više nego u istom razdoblju godine prije. Oni po kreditnim karticama na godišnjoj su razini povećani za 573 milijuna kuna i na kraju 2008. iznosili su 52,8 milijardi kuna prema 47,8 milijardi u istom razdoblju godini prije.
Hrvatski su građani na kraju prosinca prošle godine u bankama imali 96,1 milijardu kuna deviznih i 25,4 milijarde kuna i oročenih depozita.

Na godišnjoj su razini kunski štedni i oročeni depoziti  stanovništva  povećani za nešto manje od dvije milijarde kuna ili za umjerenih 8,4%.

Istodobno je zabilježen znatan rast deviznih depozita stanovništva kod banaka, koji su na kraju prosinca lani bili veći za 12,9 milijardi kuna ili za 15,5% u odnosu na isto razdoblje godine prije.
ZAKLJUČAK

Činjenica je da je stanovništvo maksimalno zaduženo. Naime, ako gledamo omjer zaduživanja i raspoloživog dohotka, riječ je o više nego stopostotnom iznosu, što je prilično nepovoljno. Hrvatska međutim svoje zaduživanje pokriva s kvalitetnim kolateralima u nekretninama, pa će se stanovništvo moći zaduživati još neko dulje vrijeme. S toga nema razloga za strah, banke su sve posvećenije upravljanju rizicima, pa stopa rasta kreditiranja ne bi smjela biti previsoka.

